b'\n_START_ARTICLE_\nDvorec Teri\xc5\xa1ka vas\n_START_SECTION_\nZgodovina\n_START_PARAGRAPH_\nLeta 1696 je Ernest Engelbert pl. Merheri\xc4\x8d-Fabjan\xc4\x8di\xc4\x8d pozidal dvorec Teri\xc5\xa1ka vas. Leta 1718 ga je posedoval dr. Ignac Pavel R\xc5\xbeen, nato leta 1723 Volf Engelbert pl. Buseth. Baroni Buseth so ga posedovali do leta 1826. Med leti 1826 pa do leta 1858 ga je posedoval grof Franc Hohenwarth. Od leta 1858 naprej so ga imeli v posesti, baron Ludvik Valois, Edvard Junger 1869, Engelina Alida Grote-Kruseman 1870, Prokop Pollak 1873, dr. Gustav Maurer med letoma 1878 in 1902. Nato Matija Ho\xc4\x8devar ter Franc Pirker in Jo\xc5\xbeef Klun. Od leta 1907 do za\xc4\x8detka druge vojne so ga posedovali salezijanci. Po vojni je bila v njej \xc5\xa1ola in kasneje poslovni prostori tovarne Jutranjka. Pred dvorcem je stal grajski park z drevesi, ki so bila odstranjena v letu 2003. V neposredni bli\xc5\xbeini stoji \xc5\xa1e ohranjen Volav\xc5\xa1ki gradi\xc4\x8d, ki je pristava Teri\xc5\xa1ke vasi.'